Lakonijos nomas

Lakonijos nomas () – vienas iš Graikijos nomų, Peloponeso periferijos dalis. Sostinė – Sparta (14,8 tūkst. gyv.).

Geografija 
Su Lakonijos nomu ribojasi:
 šiaurėje – Arkadijos nomas,
 rytuose – Mirtojos jūra,
 pietuose – Lakonijos įlanka ir už jos Kytiros sala (Pirėjaus nomas, Atikos periferija),
 vakaruose – Mesenės nomas ir Jonijos jūra.

Evrotas yra ilgiausia nomo upė. Evroto slėnis yra žemės ūkio kraštas, jame daug citrusinių vaismedžių (ypač apelsinmedžių) ir alyvmedžų giraičių, ganyklų. Lakonija garsėja savo apelsinais ir šviežiomis apelsinų sultimis.

Taigeto () kalnas (2407 m), viduramžiais vadintas Pentadaktylos ('penkiapirštis) yra į vakarus nuo Spartos ir Evroto. Tai aukščiausias Lakonijos ir Peloponeso kalnas, apaugęs daugiausia pušimis.
Lakoniją ir Mesenės nomą jungia du keliai – vienas per perėją Taigeto kalne, kitas pietuose apeina kalną keliu per Manės pusiasalį.

Kitas didelis nomo kalnas yra rytuose esantis Parnono kalnas (1961 m).

Nomo pietvakariuose, piečiau Areopolės, yra garsus stalaktitų urvas Dirou, svarbus turistų traukos centras.

 Savivaldybės 

 Buvusios provincijos 
Anksčiau Lakonijos nomą sudarė šios provincijos:
 Epidavros Limiros provincija (centras Molai)
 Gitėjo provincija (centras Gitėjas)
 Lakedemonijos provincija (centras Sparta)
 Oitylo provincija'' (centras Aeropolė)

Istorija 
Lakonija buvo išlaisvinta po Graikijos Nepriklausomybės karo 1821 m. Naujo nomo centru tapo Sparta.

1864 m. prie nomo buvo prijungta Elafoniso sala, atskirta nuo D. Britanijos imperijai priklausiusio protektorato Jonijos salų Jungtinės Valstijos. Po Antrojo pasaulinio karo salos gyventojų skaičius ėmė mažėti, nes žmonės iš kaimų kėlėsi į miestus ir emigravo užsienin.

Katastrofos 
1992 m. gaisrai sunaikino daug alyvmedžių giraičių šiaurinėje nomo dalyje. Gaisrininkai, padedami priešgaisrinių sraigtasparnių ir lėktuvų, kelias dienas gesino didžiulį gaisrą.

2006 m. pradžioje potvynis sunaikino alyvmedžių ir citrinmedžių giraites palei Evroto upę.
2006 m. vasarą didelis gaisras nusiaubė dalį Manės pusiasalio, sudegė dešimtys kaimų, sunaikinta daug miškų. Dar vienas gaisras nutiko 2007 m. liepos pabaigoje Skourtos apylinkėse (Manės pusiasalis), sudegė daug miškų ir alyvmedžių plantacijų, bet gaisras buvo palyginti nedidelis, truko tik vieną dieną.

Graikijos nomai